Οικογένεια Γερούση

Η οικογένεια Γερούση είναι παλιά πατρινή οικογένεια κτηματιών και εμπόρων σμυρνιακής καταγωγής.Τα μέλη της εγκαταστάθηκαν στην Πάτρα το 1837 και δημιούργησαν έναν από τους μεγαλύτερους εμπορικούς οίκους της Ελλάδας με υποκαταστήματα στο Λονδίνο, την Τεργέστη, τη Σύρο, την Πάτρα κ.α.

 Αρχικά η οικογένεια Γερούση είχε εγκατασταθεί στη Σύρο, γύρω στο 1823, όπου μετέφερε το εμπορικό της κέντρο. Το 1837 όμως, για στρατηγικούς κυρίως λόγους, μετεγκαταστάθηκε στην Πάτρα που είχε ήδη αρχίσει να αναπτύσσεται σαν εμπορικό κέντρο. Ο εμπορικός οίκος Γερούση δραστηριοποιήθηκε στις εξαγωγές αγροτικών προϊόντων προς το εξωτερικό, στις εισαγωγές μεταποιημένων προϊόντων στις αγορές της Ανατολής ενώ είχε επεκταθεί και στον τραπεζικό κλάδο, δηλαδή στον δανεισμό και στην ασφάλεια. Η ασφαλιστική εταιρεία «Ανατολή» ήταν στην ιδιοκτησία της οικογένειας. Στην Πάτρα αγόρασαν μεγάλες εκτάσεις γης και σύντομα εξελίχτηκαν σε μια από τις ισχυρότερες οικογένειες της πόλης. Κοντά στα Σαγέϊκα υπάρχει ο οικισμός Γερουσαίικα, όπου ο Σωτήριος Γερούσης διατηρούσε εκτάσεις γης ενώ η οικογένεια Γερούση είχε μεγάλα κομμάτια γης στο Ρίο, στο Καστελλόκαμπο, στην Αγυιά, στο Λυκοχορό, στα Κανδριάνικα, στο Τσιβδί κ.α. Ο οικογενειακός τάφος βρίσκεται στο Α΄ νεκροταφείο Πατρών και είναι θαμμένος σε αυτόν και ο Εμμανουήλ Χαιρέτης. Σημαντικά μέλη της οικογένειας ήταν ο Σωτήριος Γερούσης, έμπορος, δημοτικός σύμβουλος Πατρών & ένας απο τους εννιά φιλομοναρχικούς κτηματίες που βραβεύθηκαν από τον Όθωνα, ο Κωνσταντίνος Γερούσης, σταφιδέμπορας και κτηματίας, ο Περικλής Γερούσης, υιός του Μανώλη, έμπορος και δήμαρχος Πατρέων και ο Αιμίλιος Μπεντερμάρχερ Γερούσης, καθηγητής νομικής. Τα μέλη της οικογένειας συνδέθηκαν με επιγαμιαίους δεσμούς με τις οικογένειες Χαιρέτη, Μπαγιόνα, Σταθακοπούλου, Μπαντερμάχερ, Παναγοπούλου, Μομφερράτου, Καμπίτση κ.α Συγκεκριμένα η Ασπασία Γερούση, κόρη του Σωτήριου Γερούση, παντρεύτηκε τον Μανουήλ Χαιρέτη, γόνο της γνωστής Κρητικής βυζαντινής οικογένειας, ο Χρήστος Γερούσης την Ελισάβετ Σταθακοπούλου, η Χριστίνα, κόρη του Χρήστου, τον Μαυρίκιο Μπαγιόνα, τέκνο αυτών ο καθηγητής ιστορίας της φιλοσοφίας Αυγούστος Κωνσταντίνος Μπαγιόνας ενώ οι κόρες του Αιμίλιου Γερούση, η Χριστίνα, η Ειρήνη, η Αμαλία και η Πόπη παντρεύτηκαν τον Παναγόπουλο, τον Μομφερράτο, τον Καμπίτση και τον Μπαντερμάχερ αντίστοιχα. Γιος του τελευταίου ήταν ο Αιμίλιος Μπεντερμάρχερ Γερούσης. Αξίζει επίσης να μνημονευθεί και η Σουζάνα Γερούση, η οποία δώρισε το ρολόι του ναού του Παντοκράτορα. Γερούσης, έμπορος στη ΣμύρνηΣωτήριος Γερούσης, συνιδρυτής του εμπορικού οίκου Γερούση, κτηματίας, δημοτικός σύμβουλος και γιος του ΓερούσηΑσπασία Γερούση, σύζυγος Εμμανουήλ Θεόφραστου Χαιρέτη και κόρη του ΣωτηρίουΚαλιρρόη Χαιρέτη, σύζυγος Κωνσταντίνου Κρίτσα και κόρη της ΑσπασίαςΚρίτσας, γιος του ΚωνσταντίνουΝτίμης Κρίτσας, σχεδιαστής μόδας και γιος του ΚρίτσαΚορίνα Χαιρέτη, σύζυγος Δημητρίου Χριστίδη και κόρη της ΑσπασίαςΘάλεια Χριστίδου, σύζυγος Όθωνος Πικραμμένου και κόρη της ΚορίναςΠαναγιώτης Πικραμμένος, πρόεδρος του ΣτΕ, πρωθυπουργός της Ελλάδας και γιος της ΘάλειαςΕμμανουήλ Γερούσης, συνιδρυτής του εμπορικού οίκου Γερούση, κτηματίας και γιος του ΓερούσηΘεμιστοκλής Γερούσης, κτηματίας, σταφιδέμπορος και γιος του Εμμανουήλ Περικλής Γερούσης, σταφιδέμπορος, δήμαρχος Πατρέων και γιος του ΕμμανουήλΚωνσταντίνος Γερούσης, συνιδρυτής του εμπορικού οίκου Γερούση, κτηματίας και γιος του ΓερούσηΧρήστος Γερούσης, κτηματίας, έμπορος και γιος του ΚωνσταντίνουΧριστίνα Γερούση, σύζυγος Μαυρικίου Μπαγιόνα και κόρη του ΧρήστουΑύγουστος - Κωνσταντίνος Μπαγιόνας, καθηγητής ιστορία της φιλοσοφίας και γιος της ΧριστίναςΑιμίλιος Γερούσης, γιατρός, δημοτικός σύμβουλος και γιος του ΚωνσταντίνουΠόπη Γερούση, σύζυγος Ιωσήφ Μπεντερμάχερ και κόρη του ΑιμίλιουΑιμίλιος Μπεντερμάχερ - Γερούσης, δικηγόρος, καθηγητής ΑΠΘ και γιος της Πόπης Μαρία Χατζηϊωάννου, Οικογενειακή στρατηγική και εμπορικός ανταγωνισμός: ο οίκος Γερούση τον 19ο αιώνα, Μορφωτικό Ίδρυμα Εθνικής Τράπεζας, Αθήνα 2003